দোলের সকালে ভারতে ভূমিকম্প!

ওয়েব ডেস্ক : ফের সামনে আসছে ভারতে ভূমিকম্পের খবর। দোলযাত্রার দিন কেঁপে উঠল ভারতের উত্তরাঞ্চল। ভূস্বর্গে গভীর রাতে অনুভূত হল ভূমিকম্প। কিন্তু কোন কোন এলাকা কাঁপল?

জানা যাচ্ছে, লে লাদাখ থেকে শুরু করে কার্গিল , এক ধাক্কায় কেঁপে উঠল গোটা এলাকা। রিখটার স্কেলে কম্পনের মাত্রা উঠল ৫.২। জানা যাচ্ছে, গভীর রাত ২ টো ৫০ নাগাদ এই কম্পন অনুভূত হল। কার্গিল, লে লাদাখ – সহ জম্মু-কাশ্মীরেও এই কম্পন অনুভূত হয়।

আরও পড়ুন:উচ্চ মাধ্যমিক পরীক্ষা কেন্দ্রে মোবাইল নিয়ে প্রবেশ, বাতিল ৬ জনের পরীক্ষা

জাতীয় ভূমিকম্প বিজ্ঞান কেন্দ্রের তরফ থেকে জানানো হচ্ছে, ভূমিকম্পের উৎস স্থল ছিল ১৫ কিলোমিটার গভীরে। কার্গিল সহ লে লাদাখ কেঁপে ওঠার ঠিক তিন ঘন্টা পরেই উত্তর – পূর্ব ভারতে কম্পন অনুভূত হয়।

সকাল ৬ টা নাগাদ কেঁপে ওঠে অরুণাচল প্রদেশের পশ্চিম কামেং অঞ্চল। কম্পনের মাত্রা ছিল ৪.০।

দেখুন অন্য খবর